### ****Ministru kabineta noteikumu projekta „Grozījumi Ministru kabineta 2015.gada 4.augusta noteikumos Nr.455 „****Kārtība, kādā piešķir, administrē un uzrauga valsts un Eiropas Savienības atbalstu pasākuma „Ieguldījumi meža platību paplašināšanā un mežu dzīvotspējas uzlabošanā” īstenošana****i””**** sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Lauksaimniecības un lauku attīstības likuma 5.panta ceturtā un septītā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Ministru kabineta 2015.gada 4.augusta noteikumos Nr.455** „Kārtība, kādā piešķir, administrē un uzrauga valsts un Eiropas Savienības atbalstu pasākuma "Ieguldījumi meža platību paplašināšanā un mežu dzīvotspējas uzlabošanā" īstenošana**i**” (turpmāk – noteikumi **Nr.455**) noteikta kārtība, kādā piešķir valsts un Eiropas Savienības atbalstu pasākumā „Ieguldījumi meža platību paplašināšanā un mežu dzīvotspējas uzlabošanā”, ko īsteno atbilstoši Komisijas (ES) 2014. gada 25. jūnija Regulai Nr. [702/2014](http://eur-lex.europa.eu/eli/reg/2014/702?locale=LV), ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību [107.](http://likumi.lv/ta/id/275943-kartiba-kada-pieskir-administre-un-uzrauga-valsts-un-eiropas-savienibas-atbalstu-pasakuma-ieguldijumi-meza-platibu-paplasinasana#p107)un [108. pantu](http://likumi.lv/ta/id/275943-kartiba-kada-pieskir-administre-un-uzrauga-valsts-un-eiropas-savienibas-atbalstu-pasakuma-ieguldijumi-meza-platibu-paplasinasana#p108) (turpmāk – Regula Nr. [702/2014](http://eur-lex.europa.eu/eli/reg/2013/1305/oj/?locale=LV)) un Eiropas Parlamenta un Padomes 2013. gada 17. decembra Regulai Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005.  Eiropas Savienības dalībvalstīs noris 2014.–2020. gada Eiropas Savienības fondu plānošanas perioda atbalsta pasākumu īstenošana, un ir izdarīti grozījumi Latvijas lauku attīstības programmā 2014.–2020.gadam (turpmāk – programma). Ievērojot grozījumus programmā, nepieciešams precizēt noteikumus **Nr.455**. Noteikumi Nr.455 nosaka atbalsta pasākuma „Ieguldījumi meža platību paplašināšanā un mežu dzīvotspējas uzlabošanā” (turpmāk – atbalsta pasākums) tiesisko regulējumu. Atbalsta pasākums ietver šādus apakšpasākumus:  1) „Meža ieaudzēšana”;  2) „Meža ugunsgrēkos un dabas katastrofās iznīcinātu mežaudžu atjaunošana”;  3) „Ieguldījumi meža ekosistēmu noturības un ekoloģiskās vērtības uzlabošanai”.  Salīdzinājumā ar līdzšinējo redakciju projektā izdarīti precizējumi, lai aktivizētu apakšpasākuma „Meža ieaudzēšana” īstenošanu. Minētā apakšpasākuma „Meža ieaudzēšana” attiecināmo platību palielinājums neietekmē programmas finanšu plāna 2014.–2020. gadam sadalījumu.  Ar noteikumu projektu atbilstoši grozījumiem programmā tiek precizēts noteikumu **Nr.455** 8. punkts, vienam atbalsta saņēmējam plānošanas periodā līdz 20 ha palielinot maksimālo platību, kurā atļauts ieaudzēt mežu. Ņemot vērā apakšpasākuma augstos kvalitātes kritērijus, platības palielinājums ļaus vēl efektīvāk izmantot selekcijas pozitīvo efektu, veidojot veselīgas un pret klimata pārmaiņām noturīgas mežaudzes.  Precizējumi noteikumu **Nr. 455** 9.1.1. apakšpunktā paredz, ka turpmāk būs iespēja mežu ieaudzēt nelielās platības līdz 4 ha (atsevišķi no lauksaimniecības zemes platības, uz kuru netiek attiecināts nosacījums par augsnes auglību) līdzšinējo 2 ha vietā. Noteikumi **Nr. 455 papildināti ar jaunu** 9.3. apakšpunktu, kas paredz, ka mežu atļauts ieaudzēt arī pārējā zemē, tā nodrošinot neizmantoto platību racionālu apsaimniekošanu. Tehnisks precizējums noteikumu Nr. 455. 17. punktā nosaka, ka atbalsta intensitāte meža ieaudzēšanai un kopšanai nepārsniedz 70 procentus no attiecināmo izmaksu summas atbilstoši izmantojamajam stādāmajam materiālam.  Ievērojot Lauku attīstības uzraudzības komitejā lemto, precizēti projektu atlases kritēriji (noteikumu **Nr. 455** 5. un 6. pielikums) apakšpasākumos „Meža ieaudzēšana” un „Ieguldījumi meža ekosistēmu noturības un ekoloģiskās vērtības uzlabošanai”, dodot iespēju atbalsta pretendentam iegūt papildu punktus projekta vērtēšanas procesā, ja pretendents ir apguvis mežsaimniecības mācību kursu Lauku attīstības programmas 2014.–2020. gadam pasākuma “Zināšanu pārneses un informācijas pasākumi” apakšpasākumā “Profesionālās izglītības un prasmju apguves pasākumi”.  Tehniski precizēts arī noteikumu **Nr. 455** 7. pielikums ar atsevišķu aili par mežaudzes kopšanu. |
| 3. | Projekta izstrādē iesaistītās institūcijas | Zemkopības ministrija, Valsts meža dienests, Lauku atbalsta dienests un Dabas aizsardzības pārvalde |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Meža zemes un zemes īpašnieki – fiziskas un juridiskas personas, arī pašvaldības |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Lai pieteiktos uz kādu no iepriekšminētajiem atbalsta pasākumiem, atbalsta pretendentam jāsagatavo Meža apsaimniekošanas atbalsta pasākumu plāns (noteikumu **Nr. 455** 1. pielikums) un jāaizpilda projekta iesniegums (noteikumu **Nr. 455** 4. pielikums). Šo darbību administratīvo izmaksu monetārais novērtējums ir ietverts noteikumu Nr. 455 anotācijā, kas ir par pamatu arī šī noteikumu projekta atbalsta pasākumiem. Ievērojot minēto, šajā noteikumu projektā administratīvo izmaksu monetārais novērtējums nav iekļaujams. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar. |

|  |  |  |  |  |
| --- | --- | --- | --- | --- |
| **VI. Sabiedrības līdzdalība un komunikācijas aktivitātes** | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | Noteikumu projekta izstrāde notika sadarbībā gan ar nevalstisko organizāciju pārstāvjiem, gan ar administrēšanā iesaistītām institūcijām.  Potenciālie atbalsta pretendenti informāciju par atbalsta pasākumu nosacījumiem saņem arī ar konsultāciju pakalpojumu sniedzēju un nevalstisko organizāciju starpniecību un plašsaziņas līdzekļu līdzdalību. | |
| 2. | Sabiedrības līdzdalība projekta izstrādē | | Nevalstisko organizāciju pārstāvju līdzdalība | |
| 3. | Sabiedrības līdzdalības rezultāti | | Projekts sagatavots ar nevalstisko organizāciju pārstāvju līdzdalību. | |
| 4. | Cita informācija | | Nav | |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | | Projekta izpildē iesaistītās institūcijas | | Lauku atbalsta dienests,  Valsts meža dienests,  Valsts zemes dienests un  Dabas aizsardzības pārvalde |
| 2. | | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | |  |
|  | | Cita informācija | | Nav. |

Zemkopības ministrs J. Dūklavs

Zemkopības ministrijas valsts sekretāre D. Lucaua

Vaite 67027453

Iveta.Vaite@zm.gov.lv